# Clamidiosi

Tot i que el mot clamidiosi sol referir-se a la infecció de transmissió sexual (ITS) que afecta els genitals humans per clamídies, en medicina humana o animal aquest mot comprèn qualsevol infecció causada per qualsevol tipus de bacteris del genus Chlamydia, cosa que inclou malalties molt diferents, com ara la psitacosi i l'ornitosi.
La clamidiosi, com a ITS, és causada per la Chlamydia trachomatis i pot atacar els genitals masculins i femenins, l'anus i la boca. Els símptomes de les dones poden incloure secreció vaginal o cremor amb la micció. Els símptomes en homes poden incloure secreció del penis, cremor amb la micció o dolor i inflor d'un o tots dos testicles. La infecció es pot estendre al tracte genital superior de les dones, causant malaltia inflamatòria pelviana, que pot provocar una futura infertilitat o embaràs ectòpic.
La clamídia es pot curar amb antibiòtics, normalment utilitzant azitromicina o doxiciclina. Es recomana eritromicina o azitromicina en nadons i durant l'embaràs. Les parelles sexuals també s'han de tractar i s'ha d'avisar a les persones infectades que no mantinguin relacions sexuals durant set dies i fins que no tinguin símptomes. S'ha d'investigar la gonorrea, la sífilis i el VIH en les persones que han estat infectades. Després del tractament, s'han de tornar a fer anàlisis al cap de tres mesos.
La clamídia és una de les infeccions de transmissió sexual més freqüents i afecta al voltant del 4,2% de les dones i el 2,7% dels homes a tot el món. El 2015, es van produir uns 61 milions de nous casos a tot el món. Les infeccions són més freqüents entre les persones d'entre 15 i 25 anys i són més freqüents en dones que en homes. El 2015 les infeccions van provocar unes 200 morts.

## Referències

* 1 2 «2014 Sexually Transmitted Diseases Surveillance Chlamydia», 17-11-2015. Arxivat de l'original el 10 juny 2016. [Consulta: 10 juny 2016].
* ↑ «Chlamydia – CDC Fact Sheet». CDC, 19-05-2016. Arxivat de l'original el 11 juny 2016. [Consulta: 10 juny 2016].
* 1 2 3 4 5 6 7 «2015 Sexually Transmitted Diseases Treatment Guidelines». CDC, 04-06-2015. Arxivat de l'original el 11 juny 2016. [Consulta: 10 juny 2016].
* ↑ Newman, Lori; Rowley, Jane; Vander Hoorn, Stephen; Wijesooriya, Nalinka Saman; Unemo, Magnus; Low, Nicola; Stevens, Gretchen; Gottlieb, Sami; Kiarie, James «Global Estimates of the Prevalence and Incidence of Four Curable Sexually Transmitted Infections in 2012 Based on Systematic Review and Global Reporting». PLOS ONE, 10, 12, 08-12-2015, pàg. e0143304. Bibcode: 2015PLoSO..1043304N. DOI: 10.1371/journal.pone.0143304. PMC: 4672879. PMID: 26646541.
* ↑ «Sexually transmitted infections (STIs) Fact sheet N°110», 01-12-2015. Arxivat de l'original el 25 novembre 2014. [Consulta: 10 juny 2016].
* ↑ GBD 2015 Disease and Injury Incidence and Prevalence, Collaborators. «Global, regional, and national incidence, prevalence, and years lived with disability for 310 diseases and injuries, 1990–2015: a systematic analysis for the Global Burden of Disease Study 2015.». Lancet, 388, 10053, 08-10-2016, pàg. 1545–1602. DOI: 10.1016/S0140-6736(16)31678-6. PMC: 5055577. PMID: 27733282.
* ↑ GBD 2015 Mortality and Causes of Death, Collaborators. «Global, regional, and national life expectancy, all-cause mortality, and cause-specific mortality for 249 causes of death, 1980–2015: a systematic analysis for the Global Burden of Disease Study 2015.». Lancet, 388, 10053, 08-10-2016, pàg. 1459–1544. DOI: 10.1016/s0140-6736(16)31012-1. PMC: 5388903. PMID: 27733281.

## Enllaços externs

* «Infecció genital per clamídia». Canal Salut. Generalitat de Catalunya.